Neuvoston asetus (ETY) N:o 1871/80, annettu 15 päivänä heinäkuuta 1980, riisin yhteisestä markkinajärjestelystä annetun asetuksen (ETY) N:o 1418/76 muuttamisesta



Virallinen lehti nro L 184 , 17/07/1980 s. 0004 - 0005

Suomenk. erityispainos Alue 3 Nide 12 s. 0060

Kreikank. erityispainos: Luku 03 Nide 33 s. 0159

Ruotsink. erityispainos Alue 3 Nide 12 s. 0060

Espanjank. erityispainos: Luku 03 Nide 18 s. 0189

Portugalink. erityispainos: Luku 03 Nide 18 s. 0189



NEUVOSTON ASETUS (ETY) N:o 1871/80, annettu 15 päivänä heinäkuuta 1980, riisin yhteisestä markkinajärjestelystä annetun asetuksen (ETY) N:o 1418/76 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että riisin tuotannon ja hintojen kehitys yhteisössä sekä monenvälisten kauppaneuvottelujen tuloksena toteutetut sopimukset johtavat pyöreäjyväisen ja pitkäjyväisen riisin hintojen lähentämiseen; tässä yhtenäishintajärjestelmässä riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(), sellaisena kuin se on viimeksi muutettuna asetuksella (ETY) N:o 113/80(), tiettyjä säännöksiä olisi mukautettava, ja asetuksen (ETY) N:o 1418/76 9 artiklassa säädetään, että tuotantotukea myönnetään ainoastaan tiettyihin käyttötarkoituksiin markkinointivuodeksi 1979/1980; tätä säännöstä olisi mukautettava tuotantotuen säilyttämisen huomioon ottamiseksi, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 1418/76 seuraavasti: 1. Korvataan 3 artiklan 2 kohta seuraavasti: "2. Kumpikin näistä hinnoista vahvistetaan vakiolaadulle." 2. Korvataan 5 artiklan 2 kohta seuraavasti: "2. Interventioelimet ostavat riisin 4 ja 5 kohdan mukaisesti vahvistetuilla edellytyksillä interventiohinnalla, joka on voimassa siinä interventiokeskuksessa, jonne paddy- eli raakariisi tarjotaan. Jos tarjotun paddy- eli raakariisin laatu poikkeaa vakiolaadusta, jolle interventiohinta on vahvistettu, hintaa tarkistetaan tekemällä korotuksia tai alennuksia, jotka vastaavat muusta kuin tuotteen lajikeluokituksesta johtuvia laatueroja." 3. Poistetaan 5 artiklan 5 kohdan toinen luetelmakohta. 4. Korvataan 9 artiklan 1 kohta seuraavasti: "1. Tuotantotukea voidaan myöntää rikkoutuneille riisinjyville, joita käytetään yhteisössä: a) tärkkelyksen valmistukseen, b) panimoteollisuudessa oluen valmistukseen." 5. Korvataan 14 artikla seuraavasti: "14 artikla 1. Yhteisössä vahvistetaan vuosittain ennen 1 päivää toukokuuta seuraavaksi markkinointivuodeksi: P esikuoritun riisin kynnyshinta, P lyhytjyväisen kokonaan hiotun riisin kynnyshinta, P pitkäjyväisen kokonaan hiotun riisin kynnyshinta. 2. Esikuoritun riisin kynnyshinta vahvistetaan siten, että tuontituotteen myyntihinta Duisburgin markkinoilla asettuu tavoitehinnan tasolle, kun laatuerot otetaan huomioon. Tähän kynnyshintaan tehdään 7 artiklan säännösten mukaisesti tavoitehinnalle vahvistetut kuukausittaiset korotukset. Kynnyshinta lasketaan Rotterdamiin samalle vakiolaadulle kuin tavoitehinta vähentämällä viimeksi mainitusta: P osa, joka edustaa kuljetuskustannuksia Rotterdamin ja Duisburgin välillä ja joka vahvistetaan 4 artiklan 3 kohdan kolmannessa ja neljännessä alakohdassa säädettyjen vaatimusten mukaisesti, ja P osa, joka edustaa myyntimarginaalia sekä uudelleenlastauskustannuksia Rotterdamissa. 3. Kokonaan hiotun riisin kynnyshinnat lasketaan esikuoritun riisin kynnyshinnasta ottamalla huomioon muuntokertoimet, jalostuskustannukset ja sivutuotteiden arvo ja korottamalla näin saatuja määriä teollisuuden suojamaksulla. Kynnyshinnat lasketaan Rotterdamiin samalle laadulle kuin esikuoritun riisin kynnyshinta. 4. Neuvosto vahvistaa määräenemmistöllä komission ehdotuksesta 3 kohdassa tarkoitetun suojamaksun. 5. Esikuoritun riisin kynnyshinta sekä lyhytjyväisen ja pitkäjyväisen kokonaan hiotun riisin kynnyshinta vahvistetaan 27 artiklassa säädettyä menettelyä noudattaen." 6. Korvataan 16 artiklan 2 kohta seuraavasti: "2. Cif-hinnat lasketaan irtotavaralle maailmanmarkkinoiden suotuisimpien ostomahdollisuuksien perusteella; nämä hinnat määritellään kullekin 1 kohdassa tarkoitetulle riisille kyseisten markkinoiden sellaisten hintojen tai noteerausten perusteella, jotka on tarkistettu mahdollisten vakiolaadusta poikkeavien laatuerojen mukaan sekä tarvittaessa muuntokertoimen, jalostuskustannusten ja sivutuotteiden arvon mukaan." 2 artikla Tämä asetus tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1980. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä heinäkuuta 1980. Neuvoston puolesta Puheenjohtaja J. SANTER () EYVL N:o C 97, 21.4.1980, s. 33 () EYVL N:o C 182, 21.7.1980, s. 34 () EYVL N:o L 166, 25.6.1976, s. 1 () EYVL N:o L 16, 22.1.1980, s. 1